《昨日出城南行》
宋代·释文珦

昨日出城南，战阵如云屯。
兵刃欲相接，杀气方腾掀。
黄尘塞天地，日月为之昏。
壮士仗忠义，不忘丧其元。
奋然为前驱，誓报明主恩。
卒伍皆贾勇，翕合无异言。
唯欲纾祸难，岂辞职属橐鞬。
元戎既启行，旌旆交缤繙。
谓当奏凯还，受爵效屏藩。
众寡力不侔，傍复乏外援。
战久俄败衂，靡闻钲鼓喧。
军中纪律严，致死无敢奔。
全理由同陷没，千万无一存。
肢体膏草莽，血流成川源。
国虽加恤典，莫能返其魂。
白骨蔽四野，鬼哭多烦冤。
怀哉唐虞君，大德罔亏骞。
垂衣成至治，万国皆晏然。
齐威虽霸主，亦赖仲父贤。
九合不以兵，仲尼所称传。
兵乃不祥器，圣贤尝戒旃。
人苟服其仁，斯亦何用焉。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。